***บทที่ 1***

***บทนำ***

ปัจจุบันการติดตามและประเมินผลนับว่ามีความสำคัญและจำเป็นต่อการบริหารงานเป็นอย่างยิ่ง

เนื่องจากการติดตามและประเมินผลเป็นการประเมินผลงานการปฏิบัติงานของปีที่ผ่านมา ว่ามีความสอดคล้องกับแผนงานที่ได้วางเอาไว้หรือไม่ รวมทั้งการมีส่วนร่วมของภาคประชาชนอย่างแท้จริง องค์การบริหารส่วนตำบลท่าดี ในฐานะองค์กรปกครองส่วนท้องถิ่นมีภาระหน้าที่ที่จะต้องให้การบริการแก่ประชาชน จึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพ ประสิทธิผลของการดำเนินการในด้านต่างๆ เพื่อใช้เปรียบเทียบการทำงานของปีที่ผ่านมาอีกด้วย

ตามระเบียบกกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 กำหนดให้องค์กรปกครองส่วนท้องถิ่น ต้องจัดทำแผนยุทธศาสตร์การพัฒนา แผนพัฒนาสี่ปี และแผนการดำเนินงาน เพื่อเป็นเครื่องมือในการใช้งบประมาณ วัสดุ อุปกรณ์และทรัพยากรต่างๆ ได้อย่างมีประสิทธิภาพ และประสิทธิผล มีความโปร่งใส เกิดประโยชน์สูงสุดแก่ท้องถิ่นและตอบสนองความต้องการของประชาชน และถึงแม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีสักเพียงไรก็ตามแต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้ ดังนั้น องค์กรปกครองส่วนท้องถิ่นจึงต้องมีเครื่องมือที่สำคัญในการตรวจสอบการดำเนินงานว่าเป็นไปตามวัตถุประสงค์ หรือบรรลุเป้าหมายหรือไม่ อย่างไร ซึ่ง “ระบบติดตาม” และ “ระบบประเมินผล” จะเป็นเครื่องมือในการน้ำข้อมูลต่างๆ มาปรับปรุงแก้ไขเพิ่มเติมหรือแม้แต่ยุติการดำเนินงาน

1. ความหมายของการติดตามและประเมินผล

**การติดตาม** (M0nitoring) หมายถึง กิจกรรมที่ทำเพื่อแสดงให้เห็นว่าเกิดอะไรขึ้นในภาคปฏิบัติด้วยการติดตามและบันทึกผลการปฏิบัติอย่างต่อเนื่อง เพื่อให้บรรลุวัตถุประสงค์ตามนโยบายและเป้าหมายซึ่งกำหนดไว้ในแผนงาน การติดตามผลสามารถเตือนถึงแนวโน้มที่ไม่ต้องการได้ล่วงหน้า ซึ่งทำให้เห็นความจำเป็นในการดำเนินการแก้ไข

**การประเมินผล** (Evaluation)หมายถึง การวิเคราะห์ผลที่ได้จากการติดตามผลมาระยะหนึ่ง เพื่อประเมินว่าความเปลี่ยนแปลง (ซึ่งเป็นผลจากการปฏิบัติ) ที่เกิดขึ้น เป็นไปตามวัตถุประสงค์และเป้าหมายของแผนหรือไม่ ผลการประเมินอาจยืนยันว่า การเปลี่ยนแปลงเป็นไปในทิศทางเดียวกับที่กำหนดไว้ในแผน หรืออาจแสดงถึงความล่าช้าหรือผลกระทบข้างเคียง ซึ่งควรแก่การทบทวน

การติดตามและประเมินผล จึงเป็นเครื่องมือที่สำคัญสำหรับผู้บริหารที่จะได้ทราบถึงผลการปฏิบัติงานในช่วงเวลาที่ผ่านมา ซึ่งผลจากกการติดตามและประเมินผล ตลอดจนข้อเสนอแนะที่ได้จะเป็นแนวทางที่ผู้บริหารจะนำไปปรับปรุงการบริหารงานในอนาคตได้เป็นอย่างดี

**2. จุดประสงค์ของการติดตามและประเมินผล**

2.1 เพื่อให้การติดตามการประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

2.2 เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

2.3 เพื่อรู้ถึงความต้องการที่แท้จริงของประชาชนในพื้นที่องค์การบริหารส่วนตำบลท่าดี และแก้ไขได้ตรงกับปัญหาที่เกิดขึ้น

2.4 เพื่อใช้เป็นข้อแนะนำผู้บริหารในการจัดทำแผนพัฒนาปีต่อไป

**3. วิธีการติดตามและประเมินผล**

3.1 **การติดตาม** (Monitoring) เป็นการติดตามเพื่อให้ทราบว่าหน่วยงานต่างๆ ได้ดำเนินงานตามโครงการที่ได้รับการจัดสรรงบประมาณไปถึงระยะใด และเป็นไปตามที่กำหนดไว้ในแผนการดำเนินงานประจำปีหรือไม่หรือมีปัญหาข้อขัดข้องประการใดที่ทำให้ไม่สามารถดำเนินการได้ตามที่กำหนดไว้

3.2 **การประเมินผล** (Evaluation) โดยแบ่งการประเมินเป็น 2 ระดับ ได้แก่

3.2.1 การประเมินผลการดำเนินงานตามโครงการ โดยพิจารณาจากความสำเร็จในการดำเนินงานและการใช้งบประมาณในแต่ละโครงการ สำหรับโครงการที่เป็นการจัดการอบรม/ศึกษาดูงานได้มีการประเมินผลความสำเร็จของเป้าหมายเชิงคุณภาพที่ได้กำหนดไว้ในแผนพัฒนาสี่ปี โดยหน่วยงานผู้รับผิดชอบโครงการทำการสำรวจความคิดเห็นของผู้เข้ารับการอบรม/ศึกษาดูงาน ที่มีต่อการดำเนินการในภาพรวมของโครงการ และรายงานต่อผู้บังคับบัญชา เพื่อเป็นข้อมูลประกอบการพิจารณาพัฒนา/ปรับปรุงการดำเนินงานโครงการนั้น ๆ ต่อไป

3.2.2 การประเมินผลการดำเนินงานตามยุทธศาสตร์การพัฒนา โดยพิจารณาจากความสำเร็จในการดำเนินงานโครงการ และการเบิกจ่ายเงินงบประมาณที่ใช้จริงของโครงการที่ให้รับงบประมาณในแต่ละยุทธศาสตร์การพัฒนา เพื่อเป็นข้อมูลในการวิเคราะห์ความสำเร็จของยุทธศาสตร์การพัฒนาแต่ละด้าน รวมทั้งปัญหาและอุปสรรคที่เกิดขึ้น และนำเสนอเป็นข้อมูลต่อผู้บริหารองค์การบริหารส่วนตำบลต่อไป

**ขั้นตอนและวิธีการติดตามและประเมินผลแผนพัฒนาสี่ปี (พ.ศ.2561 - 2564) ขององค์การบริหารส่วนตำบลท่าดี**

แผนภาพที่ 1 วงจรของการบริหารเชิงกลยุทธ์

**วิเคราะห์สถานการณ์**

**การวางแผน วิสัยทัศน์ พันธกิจ เป้าประสงค์ กลยุทธ์**

**การนำแผนไปสู่การปฏิบัติ แผนปฏิบัติการ**

**ควบคุมและประเมินผล ติดตามและประเมินผล**

จากวงจรข้างต้นจะเห็นได้ว่า การติดตามและประเมินผลเป็นปัจจัยที่สำคัญในการบริหารเชิงกลยุทธ์กล่าวคือ หลังจากที่ได้นำแผนการพัฒนาไปสู่การปฏิบัติจำเป็นที่จะต้องมีการติดตามและประเมินผลเพื่อให้ทราบถึงประสิทธิภาพและประสิทธิผล ตลอดจนเป็นการวิเคราะห์ถึงความเปลี่ยนแปลงที่เกิดจากปฏิบัติงานสำหรับนำไปทบทวนและปรับปรุงกระบวนการทำงานให้สอดคล้องกับสถานการณ์ที่เปลี่ยนแปลงไป

สำหรับการติดตามแผนและประเมินผลแผนพัฒนาสี่ปี (พ.ศ.25๖1 – 25๖4) ขององค์การบริหารส่วนตำบลท่าดี เป็นการติดตามและประเมินผลหลังจากที่ได้นำแผนพัฒนาไปสู่การปฏิบัติเป็นเวลา ๖ เดือน (ตามปีงบประมาณ คือ ตั้งแต่วันที่ 1 ตุลาคม 2560 – 31 มีนาคม 25๖1 ) ทั้งนี้เป็นไปตามบทบัญญัติของระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และแก้ไขเพิ่มเติมฉบับที่ 2 พ.ศ.2559 ที่ได้ระบุในหมวดที่ 6 (การติดตามประเมินผล ข้อ 28 - 29) ซึ่งได้กำหนดไว้ว่า “ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น สำหรับกำหนดแนวทาง วิธีการ และให้ดำเนินการติดตามและประเมินผลแผนพัฒนา โดยให้รายงานผลและเสนอความเห็นที่ได้ต่อผู้บริหารท้องถิ่น เพื่อเสนอต่อสภาท้องถิ่น คณะกรรมการท้องถิ่น และประกาศผลให้ประชาชนทราบโดยทั่วกันอย่างน้อยปีละสองครั้ง คือภายในเดือนเมษายน และเดือนธันวาคมของทุกปีและจะต้องปิดประกาศโดยเปิดเผยไม่น้อยกว่าสามสิบวัน” โดยมีขั้นตอนและวิธีการดังนี้

**แผนภาพที่ 2 ขั้นตอนการติดตามและประเมินผล**

**การวางแผนพัฒนา ส่วนราชการดำเนินการประเมินตนเอง**

**ตามแบบประเมิน**

**ทบทวนปรับปรุง รวบรวมข้อมูล/ตรวจสอบ ความถูกต้อง**

**แก้ไข ประมวลผลข้อมูลและจัดทำสรุปรายงาน**

**ผลการติดตามฯ**

**เสนอคณะกรรมการติดตามและ**

**การนำแผนไปสู่การปฏิบัติ ประเมินผลแผนพัฒนาท้องถิ่นฯ พิจารณา**

**ให้ความเห็นชอบ**

**รายงานผลพร้อมช้อเสนอแนะของ**

**คณะกรรมการฯ เสนอผู้บริหารท้องถิ่น**

**สภา อบต. คณะกรรมการพัฒนาท้องถิ่น**

**- ประกาศให้ประชาชนทราบ โดยปิดประกาศไม่น้อยกว่า 30 วัน**

**- เผยแพร่ตามสื่อต่างๆ เช่น บอร์ดประชาสัมพันธ์ เว็บไซต์ อบต. ศูนย์ข้อมูลข่าวสาร ฯลฯ**

4. แบบรายงานการติดตามและประเมินผลแผนการพัฒนาองค์กรปกครองส่วนท้องถิ่น

แบบรายงานการติดตามและประเมินผลแผนการพัฒนาองค์กรปกครองส่วนท้องถิ่นประกอบไปด้วยแบบรายงาน 3 แบบ ดังนี้

4.1 แบบที่ 1 แบบช่วยกำกับการจัดทำแผนยุทธศาสตร์ขององค์กรปกครองส่วนท้องถิ่น

เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุกๆครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

4.2 แบบที่ 2 แบบติดตามผลการดำเนินงานขององค์กรปกครองส่วนท้องถิ่นราย 6 เดือน เป็นแบบติดตามตนเอง โดยมีวัตถุประสงค์เพื่อติดตามผลการดำเนินงานตามแผนยุทธศาสตร์ขององค์กรปกครองส่วนท้องถิ่นภายใต้แผนยุทธศาสตร์ 5 ปี โดยมีกำหนดระยะเวลาในการติดตามและรายงานผลการดำเนินงานทุกๆ 6 เดือน เริ่มตั้งแต่การดำเนินงานในเดือน ตุลาคมของปีงบประมาณนั้นๆ

4.3 แบบที่ 3/2 แบบประเมินความพึงพอใจต่อผลการดำเนินงานขององค์กรปกครองส่วนท้องถิ่น

ในภาพรวม

เป็นแบบสำรวจความพึงพอใจของประชาชนต่อการดำเนินงานขององค์กรปกครองส่วนท้องถิ่น

ในภาพรวม โดยกำหนดให้มีการเก็บข้อมูลปีละ ๒ ครั้ง

5. ประโยชน์ของการติดตามและประเมินผล

ผู้บริหารองค์การบริหารส่วนตำบลท่าดีใช้การติดตามและประเมินผล เป็นประโยชน์ต่อการบริหารงาน ได้หลายแนวทาง ดังนี้

1. จัดสรรทรัพยากรขององค์การบริหารส่วนตำบลท่าดี สามารถพิจารณาจากการติดตามและประเมินผลว่า กิจกรรมใดได้ทรัพยากรเพียงพอที่จะปฏิบัติงานอย่างมีประสิทธิภาพ และเพียงพอต่อความต้องการของประชาชนหรือไม่

2. ติดตามประเมินผลการปฏิบัติงานของหน่วยงาน การประเมินผลจะแสดงให้เห็นถึงการปฏิบัติงานของส่วนต่าง ๆว่าเป็นไปตามเป้าหมายตัวชี้วัดที่ผู้บริหารกำหนดไว้หรือไม่

3. เป็นหลักเกณฑ์พิจารณาความดีความชอบ และประเมินผลการทำงานของเจ้าหน้าที่ ซึ่งเป็นผล

ต่อเนื่องจากการติดตามผลการปฏิบัติงาน ถ้ำผู้บริหารหน่วยงาน สามารถบริหารงานให้ได้ตามเป้าหมายและตัวชี้วัดที่กำหนด ก็สมควรได้รับการพิจารณาความดีความชอบพิเศษ

***บทที่ 2***

***วิสัยทัศน์ พันธกิจ ยุทธศาสตร์การพัฒนา***

1. **วิสัยทัศน์**

**“*ยกระดับคุณภาพชีวิต เพิ่มผลผลิตการเกษตร***

***ยึดปรัชญาเศรษฐกิจพอเพียง คู่เคียงหลักธรรมาภิบาล”***

## ๒. พันธกิจ

๑. บริหารจัดการโครงสร้างพื้นฐานและสาธารณูปโภค

1. บริหารจัดการแหล่งน้ำ อนุรักษ์และฟื้นฟูทรัพยากรธรรมชาติและสิ่งแวดล้อม
2. ส่งเสริมอาชีพและเศรษฐกิจให้มั่นคง ภายใต้หลักปรัชญาเศรษฐกิจพอเพียง

## ส่งเสริมการมีส่วนร่วมของประชาชน ตลอดจนการศึกษา ศาสนา ประเพณี ศิลปวัฒนธรรมท้องถิ่น

## 

## ๓. เป้าหมาย

1. การพัฒนาโครงสร้างพื้นฐานและสาธารณูปโภคให้มีอย่างครบครัน
2. มีการพัฒนาที่ยั่งยืนควบคู่ไปกับการอนุรักษ์ทรัพยากรธรรมชาติและสิ่งแวดล้อม

3. ประชาชนมีรายได้และมีคุณภาพชีวิตที่ดี

4. ประชาชนในพื้นที่ได้รับการดูแลอย่างทั่วถึง ชุมชนมีความเข้มแข็งและมีศิลปวัฒนธรรมท้องถิ่นที่

ดีงาม

**๔. ยุทธศาสตร์และแนวทางการพัฒนา**

|  |  |  |
| --- | --- | --- |
| **ที่** | **แนวทางการพัฒนา** | **ยุทธศาสตร์** |
| 1 | แนวทางที่ 1 การพัฒนาสวัสดิการสังคม  แนวทางที่ 2 การพัฒนาสาธารณสุข  แนวทางที่ 3 การพัฒนาสร้างจิตสำนึกเพื่อป้องกันและแก้ไข  ปัญหาการแพร่ระบาดของยาเสพติด  แนวทางที่ 4 การสร้างความเข้มแข็งชุมชน สนับสนุนความ  ปลอดภัยในชีวิตและทรัพย์สิน | ด้านสังคมและคุณภาพชีวิต |
| 2 | แนวทางที่ 1 การพัฒนาก่อสร้าง ปรับปรุง บำรุงรักษาถนน ทางเท้า ท่อระบายน้ำ สะพาน และอาคารสถานที่  แนวทางที่ 2 การพัฒนา ปรับปรุง และติดตั้งไฟฟ้า  สาธารณะ  แนวทางที่ 3 การพัฒนา ก่อสร้าง ปรับปรุง และบำรุงรักษา  ระบบน้ำอุปโภค–บริโภคและน้ำเพื่อการเกษตร | ด้านโครงสร้างพื้นฐาน |
| 3 | แนวทางที่ 1 การพัฒนาส่งเสริมอาชีพแก่ประชาชน  แนวทางที่ 2 การส่งเสริมและพัฒนาการท่องเที่ยว | ด้านเศรษฐกิจ |
| 4 | แนวทางที่ 1 การพัฒนาคุณภาพการศึกษา และพัฒนาการเรียนรู้  แนวทางที่ 2 การส่งเสริม สนับสนุน ทำนุบำรุงศาสนา  ศิลปวัฒนธรรมประเพณีและภูมิปัญญาท้องถิ่น  แนวทางที่ 3 การส่งเสริมการกีฬาและนันทนาการ | ด้านการศึกษา ศาสนา ศิลปวัฒนธรรม จารีตประเพณี ภูมิปัญญาท้องถิ่นและกีฬานันทนาการ |
| **ที่** | **แนวทางการพัฒนา** | **ยุทธศาสตร์** |
| 5 | แนวทางที่ 1 การพัฒนา ฟื้นฟูและอนุรักษ์ทรัพยากร ธรรมชาติและสิ่งแวดล้อม | ด้านการบริหารจัดการทรัพยากรธรรมชาติและสิ่งแวดล้อม |
| 6 | แนวทางที่ 1 การส่งเสริมการมีส่วนร่วมในการพัฒนา  ท้องถิ่นของประชาชน  แนวทางที่ 2 การพัฒนาบุคลากรและองค์กรให้ทันสมัย  มีประสิทธิภาพในการบริหาร เพื่อให้การ  บริการที่ดีแก่ประชาชนและเป็นองค์กร  ธรรมาภิบาล  แนวทางที่ 3 การพัฒนาการจัดเก็บรายได้ให้ทันสมัยและมี  ประสิทธิภาพ | การพัฒนาด้านการเมืองการปกครอง  การบริหารงาน |

***บทที่ 3***

***การติดตามและประเมินผลการพัฒนา***

***องค์การบริหารส่วนตำบลท่าดี อำเภอลานสกา จังหวัดนครศรีธรรมราช***

องค์การบริหารส่วนตำบลท่าดี ได้ดำเนินการเพื่อติดตามและประเมินผลแผนพัฒนาองค์การบริหารส่วนตำบลท่าดี ประจำปีงบประมาณ พ.ศ. 25๖1 ช่วงไตรมาสที่ 1 - 2 โดยเก็บข้อมูลการดำเนินงานตามโครงการ ต่าง ๆของทุกส่วนราชการ ทั้งข้อมูลในเชิงปริมาณและเอกสารการรายงานผลการดำเนินงานต่อผู้บริหาร และนำมาสรุปเป็นภาพรวมของการดำเนินงานขององค์การบริหารส่วนตำบล โดยแบ่งการติดตามและประเมินผลเป็น 3 ส่วน ได้แก่

1. การประเมินผลการดำเนินงานขององค์กรปกครองส่วนท้องถิ่นตามยุทธศาสตร์ที่กำหนด

2. การประเมินความพึงพอใจต่อผลการดำเนินงานตามแผนยุทธศาสตร์การพัฒนา

3. การประเมินความพึงพอใจในการให้บริการและประสิทธิผลการดำเนินงาน

1. การประเมินผลการดำเนินงานขององค์กรปกครองส่วนท้องถิ่นตามยุทธศาสตร์ที่กำหนด

แบบที่ 1 การกำกับการจัดทำแผนยุทธศาสตร์ขององค์กรปกครองส่วนท้องถิ่น

**คำชี้แจง** :เป็นแบบประเมินตนเองในเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุก ๆ ครั้ง หลังจากที่องค์ประกอบส่วนท้องถิ่นได้ประกาศใช้แผนยุทธศาสตร์แล้ว

|  |  |  |
| --- | --- | --- |
| **ประเด็นการประเมิน** | **มีการดำเนินงาน** | **ไม่มีการดำเนินงาน** |
| **ส่วนที่ 1 คณะกรรมการพัฒนาท้องถิ่น** |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 3. มีการจัดประชุมอย่างต่อเนื่องสม่ำเสมอ | 🗸 |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | 🗸 |  |
| **ประเด็นการประเมิน** | **มีการดำเนินงาน** | **ไม่มีการดำเนินงาน** |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแบบแผนยุทธศาสตร์การพัฒนา | 🗸 |  |
| **ส่วนที่ 2 การจัดทำแผนการพัฒนาท้องถิ่น** |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | 🗸 |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | 🗸 |  |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น | 🗸 |  |
| 10. มีการกำหนดวิสัยทัศฯและภารกิจหลักการพัฒนาท้องถิ่นที่สอดคล้องกับศักยภาพของท้องถิ่น | 🗸 |  |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด | 🗸 |  |
| 12. มีการกำหนดจุดมุ่งหมายเพื่อการพัฒนาที่ยั่งยืน | 🗸 |  |
| 13. มีการกำหนดเป้าหมายการพัฒนาท้องถิ่น | 🗸 |  |
| 14. มีการกำหนดยุทธศาสตร์ที่การพัฒนาและแนวทางการพัฒนา | 🗸 |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | 🗸 |  |
| 16. มีการอนุมัติและประกาศใช้แผนยุทธศาสตร์การพัฒนา | 🗸 |  |
| 17. มีการจัดทำบัญชีกลุ่มโครงการในแผนยุทธศาสตร์ | 🗸 |  |
| 18. มีการกำหนดรูปแบบการติดตามประเมินผลแผนยุทธศาสตร์ | 🗸 |  |

2. การประเมินความพึงพอใจต่อผลการดำเนินงานตามแผนยุทธศาสตร์การพัฒนา

1) โครงการพัฒนาที่ได้รับการจัดสรรงบประมาณ

เนื่องจากกระทรวงมหาดไทยได้กำหนดแนวทางให้ท้องถิ่นนำแผนพัฒนาสี่ปี ( พ.ศ.25๖1 – 25๖4) มาใช้เป็นกรอบในการจัดทำงบประมาณรายจ่ายประจำปี งบประมาณ พ.ศ. 25๖1 ดังนั้น ในการติดตามและประเมินผลการดำเนินงานตามยุทธศาสตร์การพัฒนาจึงใช้แผนพัฒนาสี่ปี( พ.ศ.25๖1 – 25๖4) เป็นหลักในการพิจารณา โดยแสดงข้อมูลให้เห็นจำนวนโครงการและงบประมาณที่ได้บรรจุไว้ในแผนพัฒนาสี่ปี (โดยเฉพาะโครงการที่มีเป้าหมายในการดำเนินการในปีงบประมาณ 25๖1 ) เปรียบเทียบกับจำนวนโครงการและงบประมาณได้รับการจัดสรรงบประมาณ รายจ่ายประจำปี 25๖1 และแสดงข้อมูลการดำเนินการและการใช้งบประมาณจริง โดยแยกตามแนวทางการพัฒนาและยุทธศาสตร์การพัฒนา

**รายงานการติดตามและประเมินผลแผนพัฒนาองค์การบริหารส่วนตำบลท่าดี**

**ส่วนที่ 1 ข้อมูลทั่วไป**

**1. ชื่อ** องค์การบริหารส่วนตำบลท่าดี อำเภอลานสกา จังหวัดนครศรีธรรมราช

**2. รายงานผลการดำเนินงานไตรมาสที่**

□ ไตรมาสที่ 1 ( ตุลาคม – ธันวาคม) □ ไตรมาสที่ 2 ( มกราคม – มีนาคม )

□ ไตรมาสที่ 3 ( เมษายน – มิถุนายน) □ ไตรมาสที่ 4 ( กรกฎาคม – กันยายน )

**ส่วนที่ 2 ผลการดำเนินงานตามแผนพัฒนาสี่ปีประจำปี 25๖1 ( แผนพัฒนาสี่ปี พ.ศ.25๖1 – 25๖4 )**

|  |  |  |
| --- | --- | --- |
| **ยุทธศาสตร์การพัฒนา** | **เดือนตุลาคม 2560 - มีนาคม 25๖1** | |
| **จำนวนโครงการ** | **งบประมาณ** |
| ด้านสังคมและคุณภาพชีวิต | 4 | 7,989,232 |
| ด้านโครงสร้างพื้นฐาน | 12 | 938,400 |
| ด้านเศรษฐกิจ | 2 | 56,774 |
| ด้านการศึกษา ศาสนา ศิลปวัฒนธรรม จารีตประเพณี ภูมิปัญญาท้องถิ่นและกีฬานันทนาการ | 2 | 889,112 |
| ด้านการบริหารจัดการทรัพยากรธรรมชาติและสิ่งแวดล้อม | - | - |
| การพัฒนาด้านการเมืองการปกครองการบริหาร | 5 | 168,988.52 |
| **รวม** | **25** | **10,042,506.52** |

**รายงานการเบิกจ่ายงบประมาณปี 25๖1**

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์** | **งบปกติ** | | **เงินสะสม** | | **รวม** | |
| **จำนวนเงิน** | **ร้อยละ** | **จำนวนเงิน** | **ร้อยละ** | **จำนวนเงิน** | **ร้อยละ** |
| ด้านสังคมและคุณภาพชีวิต | 7,989,232 | 79.55 | - | - | 7,989,232 | 79.55 |
| ด้านโครงสร้างพื้นฐาน | 938,400 | 9.34 | - | - | 938,400 | 9.34 |
| ด้านเศรษฐกิจ | 56,774 | 0.56 | - | - | 56,774 | 0.56 |
| ด้านการศึกษา ศาสนา ศิลปวัฒนธรรม จารีตประเพณี ภูมิปัญญาท้องถิ่นและกีฬานันทนาการ | 889,112 | 8.85 | - | - | 889,112 | 8.85 |
| ด้านการบริหารจัดการทรัพยากรธรรมชาติและสิ่งแวดล้อม | - | - | - | - | - | - |
| การพัฒนาด้านการเมืองการปกครองการบริหาร | 168,988.52 | 1.70 | - | - | 168,988.52 | 1.70 |
| **รวม** | **10,042,506.52** | **100** | - | - | **10,042,506.52** | **100** |

**ส่วนที่ 3 รายงานการติดตามและประเมินผลแผนพัฒนาองค์การบริหารส่วนตำบลท่าดี ในด้านความพึงพอใจของภาคประชาชน**

จากแบบสำรวจความพึงพอใจต่อผลการดำเนินงานขององค์การบริหารส่วนตำบลท่าดีประจำปี 2561 ด้วยวิธีการสำรวจความคิดเห็นประชาชนในตำบลท่าดีตอบแบบสอบถาม ตามตัวอย่างของกรมส่งเสริมการปกครองท้องถิ่น จำนวน 100 ชุด ปรากฏผลดังนี้

**ส่วนที่ 1 ข้อมูลทั่วไป ของผู้ตอบแบบสอบถาม**

**1.1 เพศ**

ชาย จำนวน 39 คน คิดเป็น 39 .00 % ของผู้ตอบแบบสอบถามทั้งหมด

หญิง จำนวน 61 คน คิดเป็น 61.00 % ของผู้ตอบแบบสอบถามทั้งหมด

**1.2 อายุ**

ต่ำกว่า 20 ปี จำนวน 20 คน คิดเป็น 20.0 % ของผู้ตอบแบบสอบถามทั้งหมด

อายุระหว่าง 20 - 30 ปี จำนวน 23 คน คิดเป็น 23.0 % ของผู้ตอบแบบสอบถามทั้งหมด

อายุระหว่าง 31 - 50 ปี จำนวน 33 คน คิดเป็น 23.0 % ของผู้ตอบแบบสอบถามทั้งหมด

มากกว่า 60 ปี จำนวน 24 คน คิดเป็น 24.0 % ของผู้ตอบแบบสอบถามทั้งหมด

**1.3 การศึกษา**

ประถมศึกษา จำนวน 20 คน คิดเป็น 20.0 % ของผู้ตอบแบบสอบถามทั้งหมด

มัธยมศึกษาหรือเทียบเท่า จำนวน 56 คน คิดเป็น 56.0 % ของผู้ตอบแบบสอบถามทั้งหมด

อนุปริญญาหรือเทียบเท่า จำนวน 12 คน คิดเป็น 12.0 % ของผู้ตอบแบบสอบถามทั้งหมด

ปริญญาตรี จำนวน 11 คน คิดเป็น 11.0 % ของผู้ตอบแบบสอบถามทั้งหมด

สูงกว่าปริญญาตรี จำนวน 1 คน คิดเป็น 1.0 % ของผู้ตอบแบบสอบถามทั้งหมด

**1**.**4 อาชีพหลัก**

รับราชการ จำนวน 5 คน คิดเป็น 5.0 % ของผู้ตอบแบบสอบถามทั้งหมด

เอกชน/รัฐวิสาหกิจ จำนวน 25 คน คิดเป็น 25.0 % ของผู้ตอบแบบสอบถามทั้งหมด

ค้าขาย/ธุรกิจส่วนตัว จำนวน 9 คน คิดเป็น 9.0 % ของผู้ตอบแบบสอบถามทั้งหมด

รับจ้าง จำนวน 11 คน คิดเป็น 11.0 % ของผู้ตอบแบบสอบถามทั้งหมด

นักเรียน/นักศึกษา จำนวน 9 คน คิดเป็น 9.0 % ของผู้ตอบแบบสอบถามทั้งหมด

เกษตรกร จำนวน 41 คน คิดเป็น 41.0 % ของผู้ตอบแบบสอบถามทั้งหมด

อื่นๆ (ไม่มี) จำนวน - คน คิดเป็น - % ของผู้ตอบแบบสอบถามทั้งหมด

**ส่วนที่ 2** สรุปผลความพึงพอใจต่อผลการดำเนินงานขององค์การบริหารส่วนตำบลท่าดี

|  |  |  |  |
| --- | --- | --- | --- |
| **ประเด็น** | **ผลการดำเนินการ (เปอร์เซนต์)** | | |
| **พอใจมาก** | **พอใจ** | **ไม่พอใจ** |
| 1) มีการเปิดโอกาสให้ประชาชนมีส่วนร่วมในโครงการ / กิจกรรม | 54.0 | 44.0 | 2.0 |
| 2) มีการประชาสัมพันธ์ให้ประชาชนรับรู้ข้อมูลของโครงการ / กิจกรรม | 50.0 | 48.5 | 1.5 |
| 3) มีการเปิดโอกาสให้ประชาชนแสดงความคิดเห็นในโครงการ / กิจกรรม | 44.0 | 56.0 | - |
| 4) มีการรายงานผลการดำเนินงานของโครงการ /กิจกรรมให้ประชาชนทราบ | 56.0 | 43.5 | 0.5 |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 45.0 | 55.0 | - |
| 6) การดำเนินงานเป็นไปตามระยะเวลาที่กำหนด | 42.0 | 58.0 | - |
| 7) ผลการดำเนินโครงการ / กิจกรรมนำไปสู่การแก้ไขปัญหาของประชาชนในท้องถิ่น | 45.0 | 55.0 | - |
| 8) การแก้ไขปัญหา และการตอบสนองความต้องการของประชาชน | 44.0 | 56.0 | - |
| 9) ประโยชน์ที่ประชาชนได้รับจากการดำเนินโครงการ / กิจกรรม | 51.0 | 49.0 | - |
| **รวมเฉลี่ย** | **47.9** | **51.7** | **0.4** |

**ส่วนที่ 3 ข้อเสนอแนะ/ปัญหา/ความต้องการจากแบบสอบถาม**

1. ต้องการก่อสร้าง ปรับปรุง ซ่อมแซมด้านโครงสร้างสาธารณูปโภค สาธารณูปการ เช่น ซ่อมแซมถนนที่ชำรุดเสียหาย ขยายไหล่ทางถนน
2. กิจกรรมด้านศาสนาประเพณี กิจกรรมการศึกษา บางกิจกรรมได้มีการลดลง
3. การส่งเสริมความรู้ ความเข้าใจด้านการเกษตรในด้านต่าง ๆ
4. การส่งเสริม สนับสนุนอาชีพเสริมต่าง ๆ
5. ด้านกิจกรรมผู้สูงอายุ ผู้พิการ การจ่ายเบี้ยยังชีพดีแล้ว
6. ควรมีการจัดกิจกรรมคัดแยกขยะมูลฝอย
7. ด้านการให้บริการของบุคลากรในหน่วยงานเป็นที่ยอมรับ บริการดี

**ส่วนที่ 4 ปัญหาและอุปสรรคในการปฏิบัติงาน**

1. เนื่องจากงบประมาณมีจำนวนจำกัด ไม่สามารถกระจายทำโครงการได้ทุกยุทธศาสตร์ และความต้องการของประชาชนมีมากเกินศักยภาพขององค์การบริหารส่วนตำบลท่าดี
2. เงินอุดหนุนทั่วไปที่องค์การบริหารส่วนตำบลท่าดีได้รับการจัดสรรมีจำนวนน้อยลง เงินอุดหนุนส่วนใหญ่ที่ได้รับจะเป็นเงินอุดหนุนเฉพาะกิจ ถึงแม้ปัจจุบันจะระบุเงินรายได้เป็นเงินอุดหนุนทั่วไป แต่ยังมีงบประมาณไม่เพียงพอในการดำเนินโครงการ
3. โครงการเกินศักยภาพมีจำนวนมาก จึงไม่สามารถดำเนินการได้ทั้งหมดทุกโครงการ

***บทที่ 4***

***โครงการที่ได้ดำเนินการในปี 25๖1 (ระหว่างเดือน ตุลาคม 2560 - มีนาคม 2561)***

1. **ยุทธศาสตร์การพัฒนาด้านสังคมและคุณภาพชีวิต**
   1. แนวทางการพัฒนาด้านสวัสดิการสังคม
   2. แนวทางการพัฒนาด้านสาธารณสุข
   3. แนวทางการพัฒนาด้านสร้างจิตสำนึกเพื่อป้องกันและแก้ไขปัญหาการแพร่ระบาดของยาเสพติด
   4. แนวทางการพัฒนาด้านการสร้างความเข้มแข็งชุมชน สนับสนุนความปลอดภัยในชีวิตและทรัพย์สิน

|  |  |  |  |
| --- | --- | --- | --- |
| **ลำดับที่** | **รายการ** | **งบประมาณตั้งไว้** | **เบิกจ่าย** |
| 1 | ตั้งจุดบริการประชาชน นักท่องเที่ยวและลดอุบัติเหตุทางถนนช่วงเทศกาลวันหยุดยาวและเทศกาลต่างๆ | 20,000 | 18,026 |
| 2 | สมทบกองทุนหลักประกันสุขภาพตำบลท่าดี | 143,766 | 136,206 |
| 3 | สนับสนุนสงเคราะห์เบี้ยยังชีพผู้สูงอายุ ผู้พิการ ผู้ป่วยเอดส์ | 17,137,000 | 7,583,000 |
| 4 | จ้างเหมาบริการด้านสาธารณสุขและสิ่งแวดล้อม | 450,000 | 252,000 |
| **รวมทั้งสิ้น** | | **17,750,766** | **7,989,232** |

1. **ยุทธศาสตร์การพัฒนาด้านโครงสร้างพื้นฐาน**
   1. แนวทางการพัฒนาก่อสร้าง ปรับปรุง บำรุงรักษาถนน ทางเท้า ท่อระบายน้ำ สะพานและอาคารสถานที่
   2. แนวทางการพัฒนา ปรับปรุงและติดตั้งไฟฟ้าสาธารณะ
   3. แนวทางการพัฒนา ก่อสร้าง ปรับปรุง และบำรุงรักษาระบบน้ำอุปโภค และน้ำเพื่อการเกษตร

|  |  |  |  |
| --- | --- | --- | --- |
| **ลำดับที่** | **รายการ** | **งบประมาณ** | **เบิกจ่าย** |
| 1 | ต่อเติมอาคารสำนักงานอบต.ท่าดี (งบปกติ) | 70,000 | 70,000 |
| 2 | ถมดินบริเวณที่ทำการสำนักงานอบต.ท่าดี (งบปกติ) | 174,000 | 172,000 |
| 3 | ขุดลอกหน้าฝายคลองหนองยาว ม.4 (เงินสำรองจ่าย) | 47,500 | 47,500 |
| **ลำดับที่** | **รายการ** | **งบประมาณ** | **เบิกจ่าย** |
| 4 | ซ่อมแซมถนนหินคลุกสายไสขิง-บ่อหูด ม.1 (เงินสำรองจ่าย) | 17,100 | 17,100 |
| 5 | ซ่อมแซมคูระบายน้ำถนนสายนายแก้ว ม.5 (เงินสำรองจ่าย) | 10,400 | 10,400 |
| 6 | ซ่อมแซมถนนหินคลุกสายวังยาง ม.3 (เงินสำรองจ่าย) | 58,500 | 58,000 |
| 7 | ซ่อมแซมถนนหินคลุกสายหนองยาว ม.4 (เงินสำรองจ่าย) | 93,500 | 93,000 |
| 8 | ซ่อมแซมถนนหินคลุกสายประปา-นายสุธรรม ม.4 (เงินสำรองจ่าย) | 78,000 | 78,000 |
| 9 | ซ่อมแซมถนน คสล.สายในปริก-พรุกำ (บริเวณคอสะพานปริกล่าง) ม.3 (เงินสำรองจ่าย) | 54,000 | 53,500 |
| 10 | ซ่อมแซมถนนหินคลุกสายประปา-นายฮวด ม.4 (เงินสำรองจ่าย) | 35,000 | 35,000 |
| 11 | ซ่อมแซมถนนหินคลุกสายนาทองเกตุ-วัดมะขาม ม.6 (เงินสำรองจ่าย) | 37,900 | 37,900 |
| 12 | ก่อสร้างถนน คสล.สายหนองยาว ม.4 (งบปกติ) | 280,000 | 266,000 |
| **รวมทั้งสิ้น** | | **955,900** | **938,400** |

1. **ยุทธศาสตร์การพัฒนาเศรษฐกิจ**
   1. แนวทางการพัฒนาส่งเสริมอาชีพแก่ประชาชน
   2. แนวทางการพัฒนาการส่งเสริมและพัฒนาการท่องเที่ยว

|  |  |  |  |
| --- | --- | --- | --- |
| **ลำดับที่** | **รายการ** | **งบประมาณ** | **เบิกจ่าย** |
| 1 | โครงการส่งเสริมการท่องเที่ยวเชิงวัฒนธรรมท้องถิ่นและอื่นๆ | 43,000 | 42,800 |
| 2 | ส่งเสริมพัฒนาอาชีพเพื่อเพิ่มรายได้ลดรายจ่าย และพัฒนาองค์ความรู้ตามแนวเศรษฐกิจพอเพียง | 15,000 | 13,974 |
| **รวมทั้งสิ้น** | | **58,000** | **56,774** |

1. **ยุทธศาสตร์การพัฒนาด้านการศึกษา ศาสนา ศิลปวัฒนธรรม จารีตประเพณี ภูมิปัญญาท้องถิ่นและกีฬานันทนาการ**

1.แนวทางการพัฒนาคุณภาพการศึกษา และพัฒนาการเรียนรู้

2.แนวทางการส่งเสริม สนับสนุน ทำนุบำรุงศาสนา ศิลปวัฒนธรรม ประเพณีและภูมิปัญญาท้องถิ่น

3.แนวทางการส่งเสริมการกีฬาและนันทนาการ

|  |  |  |  |
| --- | --- | --- | --- |
| **ลำดับที่** | **รายการ** | **งบประมาณ** | **เบิกจ่าย** |
| 1 | โครงการงานวันเด็กแห่งชาติ | 100,000 | 99,112 |
| 2 | อุดหนุนอาหารกลางวัน | 1,520,000 | 790,000 |
| **รวมทั้งสิ้น** | | **1,620,000** | **889,112** |

**๕. ยุทธศาสตร์การพัฒนาด้านการจัดการทรัพยากรธรรมชาติและสิ่งแวดล้อม**

5.1 แนวทางการพัฒนาฟื้นฟูและอนุรักษ์ทรัพยากรธรรมชาติและสิ่งแวดล้อม

|  |  |  |  |
| --- | --- | --- | --- |
| **ลำดับที่** | **รายการ** | **งบประมาณ** | **เบิกจ่าย** |
| 1 | - | - | - |
| **รวมทั้งสิ้น** | | **-** | **-** |

**6.ยุทธศาสตร์การพัฒนา ด้านการเมือง การปกครองและการบริหาร**

6.1 แนวทางการส่งเสริมการมีส่วนร่วมในการพัฒนาท้องถิ่นของประชาชน

6.2 แนวทางการพัฒนาบุคลากรและองค์กรให้ทันสมัยมีประสิทธิภาพในการบริหาร เพื่อให้การบริการที่ดีแก่

ประชาชนและเป็นองค์กรธรรมาภิบาล

6.3 แนวทางการพัฒนาการจัดเก็บรายได้ให้ทันสมัยและมีประสิทธิภาพ

|  |  |  |  |
| --- | --- | --- | --- |
| **ลำดับที่** | **รายการ** | **งบประมาณ** | **เบิกจ่าย** |
| 1 | จัดซื้อครุภัณฑ์ (งานบริหารทั่วไป)  จัดซื้อครุภัณฑ์ (งานบริหารงานคลัง) | 173,700  25,800 | 68,900  14,800 |
| 2 | โครงการพัฒนาระบบอินเตอร์เน็ตความเร็วสูง | 100,000 | 40,108.52 |
| 3 | โครงการประเมินความพอใจด้านการบริการ | 30,000 | 25,000 |
| 4 | โครงการประชาสัมพันธ์การชำระภาษีและรับชำระภาษี | 10,000 | 9,240 |
| 5 | โครงการซ่อมแซมครุภัณฑ์ (งานบริหารทั่วไป)  โครงการซ่อมแซมครุภัณฑ์ (งานบริหารทั่วไปเกี่ยวกับเคหะและชุมชน) | 30,000  100,000 | 2,140  8,800 |
| **รวมทั้งสิ้น** | | **469,500** | **168,988.52** |

**ภาคผนวก**

**\*กิจกรรมตั้งจุดบริการ นักท่องเที่ยวและลดอุบัติเหตุทางถนนช่วงเทศกาลวันหยุดยาวและเทศกาลต่างๆ**





**ต่อเติมอาคารสำนักงานอบต.ท่าดี (งบปกติ)**



**ถมดินบริเวณที่ทำการสำนักงานอบต.ท่าดี (งบปกติ)**



**ขุดลอกหน้าฝายคลองหนองยาว ม.4 (เงินสำรองจ่าย)**

****

**ซ่อมแซมถนนหินคลุกสายไสขิง-บ่อหูด ม.1 (เงินสำรองจ่าย)**



**ซ่อมแซมคูระบายน้ำถนนสายนายแก้ว ม.5 (เงินสำรองจ่าย)**



**ซ่อมแซมถนนหินคลุกสายวังยาง ม.3 (เงินสำรองจ่าย)**



**ซ่อมแซมถนนหินคลุกสายหนองยาว ม.4 (เงินสำรองจ่าย)**



**ซ่อมแซมถนนหินคลุกสายประปา-นายสุธรรม ม.4 (เงินสำรองจ่าย)**



**ซ่อมแซมถนน คสล.สายในปริก-พรุกำ (บริเวณคอสะพานปริกล่าง) ม.3 (เงินสำรองจ่าย)**

**ซ่อมแซมถนนหินคลุกสายประปา-นายฮวด ม.4 (เงินสำรองจ่าย)**



**ซ่อมแซมถนนหินคลุกสายนาทองเกตุ-วัดมะขาม ม.6 (เงินสำรองจ่าย)**

**ก่อสร้างถนน คสล.สายหนองยาว ม.4 (งบปกติ)**



**ส่งเสริมพัฒนาอาชีพเพื่อเพิ่มรายได้ลดรายจ่าย และพัฒนาองค์ความรู้ตามแนวเศรษฐกิจพอเพียง**

 

**โครงการงานวันเด็กแห่งชาติ**



